**Emmanuel Omogbo**|  |
| Asmeniniai duomenys |
| Gimimo data | 1995 m. gegužės 28 d. (28 metai) |
| Gimimo vieta | Lagosas, Nigerija |
| Ūgis | 2,03 m |
| Svoris | 107 kg |
| Klubas |
| Dabar žaidžia | Nikosijos Cytavision APOEL |
| **Pozicija** | Sunkusis kraštas |
| Profesionalūs klubai |
| 2017–20182018–2019 20192019–20202020–202120212021-202220222022-dabar | Italija Pezaro „Victoria Libertas"Lietuva Pasvalio „Pieno žvaigždės"Izraelis Kirjat Atos „Ironi" Italija Bjelos „Pallacanestro" Ispanija Hueskos „Levitec"KosovasDžiakovicos „Vellaznimi"KiprasNikosijos Cytavision APOELIzraelis „Hapoel Migdal HaEmek" KosovasDžiakovicos „Vellaznimi" |  |
| Šalies rinktinė |
| 2018- | Nigerija Nigerija |  |
|  |

**Emanuelis Omogbo** (g. 1995 m. gegužės 28 d.) – Nigerijos krepšininkas, žaidžiantis Džiakovicos „Vellaznimi" klube Kosovo aukščiausioje lygoje Superliga. Universalus aukštaūgis, galintis žaisti tiek sunkiojo krašto, tiek vidurio puolėjo pozicijose. Dalį 2018-2019 m. LKL sezono atstovavo Pasvalio „Pieno žvaigždžių" ekipai.

Karjera
-------

Profesionalaus krepšininko karjerą pradėjo Italijos krepšinio lygoje, kur 2017-2018 metų sezone atstovavo Pezaro „Victoria Libertas" ekipai.

2018 m. rugpjūčio mėn. sudarė vieno sezono trukmės kontraktą su „Pieno žvaigždžių" klubu.
Tapo LKL 2018–2019 m. sezono spalio mėnesio naudingiausiu žaidėju. E. Omogbo spalį rinko po 20,6 naudingumo balo, pelnydamas po 16,8 taško (61,5 proc. dvitaškių), atkovodamas po 6,2 kamuolio ir perimdamas po 2,4 kamuolio. 
2019 m. vasario 1 d. abipusiu susitarimu nutraukė sutartį su „Pieno žvaigždždėmis". To sezono LKL čempionate Omogbo vidutiniškai įmesdavo po 12,1 taško, atkovojo po 5,1 kamuolio, o naudingumas siekė 14,8 balo per rungtynes. 

2019 m. vasario 6 d. pasirašė kontraktą su antros pagal pajėgumą Izraelio krepšinio lygos (Liga Leumit) komanda Kirjat Atos „Ironi". 

Nuo 2019 m. liepos 26 d. atstovavo antros pagal pajėgumą Italijos krepšinio lygos Serie A2 komandai Bjelos „Pallacanestro".

2020 m. rugsėjo 8 d. pasirašė kontraktą su antros pagal pajėgumą Ispanijos krepšinio lygos LEB Oro Hueskos „Levitec" klubu.

2021 m. sausio 20 d. prisijungė prie Kosovo krepšinio lygos klubo Džiakovicos „Vellaznimi".

2021 m. rugpjūčio 6 d. sudarė kontraktą su Nikosijos Cytavision APOEL, rungtyniajančioje Kipro aukščiausioje lygoje OPAP. Antroje 2021-2022 m. sezono pusėje persikėlė į trečios Izraelio krepšinio lygos (Liga Artzit) klubą „Hapoel Migdal HaEmek".

2022 m. spalio 29 d. sugrįžo į Kosovo krepšinio lygos Džiakovicos „Vellaznimi" klubą.

### Nacionalinė rinktinė

Nuo 2018 m. yra kviečiamas atstovauti Nigerijos vyrų krepšinio rinktinę. Žaidė 2021 m. Afrikos krepšinio čempionate Afrobasket 2021 Ruandoje, kur tarp 16 komadų užėmė 12 vietą. Omogbo per 3 rungtynes vidutiniškai žaidė 18,3 min. ir pelnė 6,3 taško.

Šaltiniai
---------

1. ↑  „Emmanuel Omogbo, Ala Forte per la VL". *victorialibertas.it*. Suarchyvuotas originalas 2018-12-14. Nuoroda tikrinta 2019-01-01.
2. ↑  „„Pieno žvaigždėse" – Italijos lygoje pasižymėjęs aukštaūgis". *bcpienozvaigzdes.lt*. Nuoroda tikrinta 2019-01-01.
3. ↑  „E.Omogbo tapo LKL spalio mėnesio žaidėju". *sportas.lt*. Nuoroda tikrinta 2018-11-15.
4. ↑  „„Pieno žvaigždes" palieka E. Omogbo". *lkl.lt*. Nuoroda tikrinta 2019-02-03.
5. ↑  „מאדן נפצע, עמנואל אומוגבו חתם בקריית אתא". *one.co.il*. Nuoroda tikrinta 2019-02-06.
6. ↑  „E.Omogbo iš LKL keliasi į antrąją Izraelio lygą". *krepsinis.net*. Nuoroda tikrinta 2019-02-07.
7. ↑  „Edilnol Biella comunica l'ingaggio del lungo Emmanuel Omogbo". *Sportando.basketball* (italų). Suarchyvuotas originalas 2020-08-08. Nuoroda tikrinta 2020-07-10.
8. ↑  „Emmanuel Omogbo joins Levitec Huesca". *Sportando.basketball*. 2020-09-08. Nuoroda tikrinta 2020-10-26.
9. ↑  „Apoel signs Emmanuel Omogbo". *eurobasket.com*. 2021-08-06. Nuoroda tikrinta 2021-09-11.
10. ↑  „Vellaznimi welcomes back Omogbo". *afrobasket.com*. 2022-10-29. Nuoroda tikrinta 2023-01-07.

Nuorodos
--------

* E. Omogbo profilis Eurobasket.com